hu en en hu sk hu hu hu hu de en sk hu hu hu hu de hu hu hu hu de hu hu de hu hu hu de hu hu hu de hu hu hu de hu hu de hu en hu hu de hu hu uk hu hu en sk hu en hu hu en sk hu hu fr hu
Idén is tart a bécsi karácsonyi vásár - Hamu és Gyémánt
ínyenc helyek bécs karácsonyi vásár wien vienna bécsi karácsonyi vásár ausztria koronavírus díszkivilágítás csillag fényfüzér ünnep karácsony ünnepi hangulat graben habsburgergasse goldenes quartier kärntner straße stephansplatz schwedenplatz rotenturmstraße rathausplatz kivilágítás világítótest
Így ragyognak Bécsben a karácsonyi fények
Koronavírus ide vagy oda, Ausztria fővárosában idén is megadták a módját az adventnek. Bár az ünnepi fények Budapesten is csodálatosak, Bécsben a karácsonyi vásárt is megtartják.
Ragyogó csillagok, fénylő aranyeső és szikrázó fényfüzérek varázsolnak ünnepi hangulatot Bécs belvárosában esténként. A díszkivilágítás külön látványosságnak számít, a több mint 30 bevásárlóutcában kihelyezett világítótesteket egészen 2021. január 10-ig megcsodálhatjuk.
Gyönyörűen ragyognak a Graben fényei.
© Wien Tourismus / Peter Rigaud
A bécsi Graben elegáns üzleteivel kedvelt sétálóövezetnek és a város egyik legfényűzőbb negyedének számít. A kivilágított csillárok, amelyek az adventi időszakban a Graben felett lebegnek, tökéletesen illenek a környékhez: úgy néznek ki, mintha hatalmas kristálycsillárok lennének, hat méter magasak, az átmerőjük négy és fél méter – fényük pedig megsokszorozódva tükröződik vissza az üzletek kirakatában.
A Graben egyik mellékutcája, a Habsburgergasse, császári hangulattal várja a sétálókat: fölötte kivilágított koronák lógnak, tiszteletadásként a város császári múltja előtt.
A Kohlmarkton gyönyörű aranyeső hullik alá.
© WienTourismus / Christian Stemper
A szintén a Grabenhez kapcsolódó Kohlmarkt felett LED-fénypontokból kialakított aranyeső hullik alá, de ünnepi fényárban úsznak a Goldenes Quartier, Bécs luxus-bevásárló zónájának utcái és terei is.
A Kärntner Straßén akár hat méteres átmérőt is elérő ovális világítótestek és több mint 550 ezer LED-fény látható, amelyek szikrázó fényárba borítják a Bécs belvárosában található 750 méter hosszú bevásárlóutcát. A Stephansplatztól a Schwedenplatzra vezető Rotenturmstraßén hatalmas, négy méter átmérőjű, 200 kilós piros gömbök varázsolnak különleges hangulatot az utca felett lógva.
A Rathausplatzon idén is megnyílt a világszerte népszerű karácsonyi vásár.
© WienTourismus / Christian Stemper
Igazi téli csodavilág várja a látogatókat a Rathausplatzon is, ahol a koronavírus-járvány ellenére idén is helyet kapott a bécsi karácsonyi vásár. A különleges adventi hangulatról a fákat díszítő világító dekorációk, valamint a nagy karácsonyfa gondoskodik, amelyet minden évben másik tartomány ajándékoz Bécsnek. A fát több mint 2000 LED-izzó díszíti. A legnagyobb fa, amely valaha a Rathausplatzon állt, 39,4 méter magas volt.
Ünnepi fényárban úszik többek között a Goldenes Quartier.
© WienTourismus / Christian Stemper
Az említett utcákon és tereken kívül természetesen az egész város karácsonyi fényben úszik: hol hatalmas világító harangok, hol pedig hold és csillag formájú világítótestek díszítik az utakat. A karácsonyi díszkivilágításhoz minden évben mintegy 200 kilométernyi kábelt fektetnek le, hogy a több mint 2,2 millió világítótest felragyoghasson. A világítást minden nap hét óra hosszára kapcsolják fel, az üzemeltetést a bécsi kereskedők a városi gazdasági kamara és a város támogatásával végzik.
ínyenc helyek bécs karácsonyi vásár wien vienna bécsi karácsonyi vásár ausztria koronavírus díszkivilágítás csillag fényfüzér ünnep karácsony ünnepi hangulat graben habsburgergasse goldenes quartier kärntner straße stephansplatz schwedenplatz rotenturmstraße rathausplatz kivilágítás világítótest
Még nincs vége: több élelmiszer is drágul októbertől
Az ősz legnagyobb sztárja: mézes cékla
Szakértők szerint ezt a 4 dolgot kell betartanunk az igazi megtalálásához
6 udvariasnak tűnő, de valójában kellemetlen szokás a baráti vacsoraesteken
Kádár-kori retro:  így rendeztük be a lakásokat a '80-as években